Coll de Noufonts

Coll d´Eina

Creuem el riu d´Eina

Estació de Núria (cremallera)

Pal. Girem a la dreta direcció Noufonts

Pic de Noufonts

Pic d´Eina

38. Senderisme en tren: pic de Noufonts i pic d´Eina des de Núria (cremallera)
INTRODUCCIÓ
En aquesta sortida coneixerem una mica més les valls de Núria. Pujarem per la coma de Noufonts per fer els cims del Noufonts (2.852m) i el pic d´Eina (2.788m). Des del coll d´Eina baixarem per la coma d´Eina de nou fins a Núria.
Es tracta d´una clàssica de Núria. Amb aquesta sortida volem donar a conèixer les valls de Noufonts i la de la Coma d´Eina, vall situades just a l´est de la de Noucreus la qual ja vam visitar en la Ruta36 (Núria-Carançà).D´aquesta manera, i mica en mica, anirem coneixent les valls i racons més interessants de Núria.
La vall de Núria permet infinitud de combinacions a l´hora de fer excursions, així que aquesta sortida la podem ampliar tant a la pujada ascendint per exemple per la vall del Noucreus com a la baixada, arribant-nos fins el coll de Finestrelles.
ACCÉS AL TREN
La ruta comença des de l´estació del cremallera a Núria. Podem accedir al Santuari des de diferents rutes si ho volem fer a peu per allargar l´excursió, tot i que el més còmode és fer-ho amb el tren cremallera i deixar per una altra ocasió la pujada a Núria des d´alguna de les diferents opcions que la vall permet.
Per tal de fer la ruta amb un mínim de segurat és convenient matinar i aprofitar els matins, que és quan el temps és més estable i evitem al màxim les possibles tempestes que sovintegen al Pirineu per les tardes. Pensar que tot
El primer cremallera que podem agafar i que connecta amb el tren a Ribes de Freser-Enllaç surt a les 9:30h, el que vol dir que si venim directes de Barcelona hauríem d´agafar el tren de les 7:05 de Pl. Catalunya a Barcelona.
Una segona opció seria dormir a Ribes de Freser per agafar el primer o segon cremallera (té un descompte especial). Una última opció és la de dormir a les cel.les o a la zona d´acampada del mateix Santuari.
R3 Barcelona – Puigcerdà-La Tor de Carol HORARI R3
-Cremallera de Núria: HORARI CREMALLERA DE NÚRIA
La nostra sorpresa en el moment d´agafar el tren a pl. Catalunya cap a Ribes de F. va ser trobar-nos amb un tren 447 que havia estat remodelat com a tren regional. Seients alt i, espais on posar bicicletes i esquís són alguns dels canvis que hem trobat força positius. No és gaire cómode fer trajectes de més de 3h fins a Puigcerdà amb trens que estaven destinats a Rodalies. A més, era un greuge comparatiu amb la R11, on sí hi circulen de feia anys trens de mitjana distància.